पाएं अपने शहर की ताज़ा ख़बरें और फ्री ई-पेपरडाउनलोड करें
गिरिडीह के बदगांवा पंचायत में सोमवार को आकाशीय बिजली गिरने से एक ही परिवार के तीन सदस्यों की मौत हो गई। मृतकों में पति-पत्नी और बेटी शामिल हैं। जबकि इस घटना में 2 लोग झुलस गए। सभी लोग पीएम आवास के तहत बन रहे घर में प्लास्टर के काम में जुटे थे। इसी दौरान शाम को निर्माणाधीन घर के पास आकाशीय बिजली गिरी।
मृतकों में नीलकंठ राय (26), उसकी पत्नी संजू देवी और बेटी खुशी कुमारी शामिल है। जबकि घायल कौशल्या देवी और लक्ष्मण महतो का इलाज अस्पताल में चल रहा है। लाभुक कौशल्या देवी के पीएम आवास के तहत बन रहे घर का काम चल रहा था। इसमें घर के सदस्य प्लास्टर का काम कर रहे थे। लेकिन इसी बीच बारिश शुरू हो गई और घर के पास ही आकाशीय बिजली गिरने से यह हादसा हो गया। इस घटना की सूचना से पूरे गांव में मातम छा गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn